Rusio : miloj de kontraŭ-militaj manifestaciantoj estas arestitaj
#000001
De post la 24a de februaro 2022, multaj rusoj surstratiĝas por denunci la invadon de Ukrainio. La opozicio al la milito estas reala, sed la aŭtoritatoj volas forviŝi ĝin. La arestoj de manifestaciantoj nombriĝas per miloj.
#000003
Pli ol 15 400 pacismaj manifestaciantoj estis arestitaj en Rusio de post la komenciĝo de la milito en Ukrainio (La nombro estis liverita de la rusia NRO OVD-info la 7an de aprilo). La arestoj estas amasaj, tujaj, preskaŭ eksterrealaj : dum la nura tago de la 6a de marto, 5 000 personoj estis arestitaj en 69 rusiaj urboj.
#000005
« La rusiaj aŭtoritatoj montras, ke ili pretas persekuti ĉe tribunalo absolute iun ajn. Tiuj hontemaj persekutoj konsistigas evidentajn malobservadojn de la rajto al esprimlibereco. »
#000006
« Ne al la milito ! ». Jen unu el la sloganoj skanditaj de la manifestaciantoj sur la Ruĝa placo en Moskvo, sur la centraj placoj de San-Peterburgo, kaj dekoj da aliaj urboj ĉie en Rusio. Al tiu opozicio al la milito, la polico respondas per ondo de arestadoj, arbitraj kaj ofte brutalaj. Eĉ infanoj, kiuj partoprenis al la kolektiĝoj estis arestitaj, pli ol 100 laŭ la NRO OVD-info.
#000008
La bildoj de la arestoj, kiuj alvenis de Rusio estas ŝokaj. Porti balonojn kun Ukrainiaj koloroj : aresto. Aplaŭdi aŭ preterpasi apud manifestacio : aresto. Deturni afiŝtabulon skribante « Du vortoj » (referenco al la slogano « Нет войне », kio signifas « Ne al la milito ») : aresto. Teni blankan afiŝtabulon, sen ia ajn protestmesaĝo : aresto.
#000009
La aŭtoritatoj lanĉis veran ĉasadon de sorĉistinoj por persekuti la kontraŭmilitajn manifestaciantojn.
#000010
La represio ne estas nova afero en Rusio. De post pi ol dekkvin jaroj, la rusiaj aŭtoritatoj uzas pli kaj pli represiajn leĝojn por silentigi ĉian disidentecon.
#000011
Pro la milito en Ukrainio, la represio kreskegis. Tiuj leĝoj estas utiligitaj kiel represia ilo en kunteksto, en kio la rusiaj aŭtoritatoj intencas kontroli ĉion diritan aŭ viditan.
#000012
Rekta signo pri kreskego de la represio de post la invado de Ukrainio : la urĝa baloto, la 4an de 2022, de nova leĝo subpremanta la « falsajn novaĵojn » pri la aktivecoj de la rusia armeo en Ukrainio. Per tiu leĝo, la personoj, kiuj laŭ la rusiaj aŭtoritatoj, disvastigas « falsajn informojn » riskas ĝis 15 jaroj da malliberejo. Ankaŭ nova artikolo estis aldonita al la Rusia kodo de administraciaj infrakcioj por puni la « publikajn agojn celantajn miskreditigi la rusiajn armeajn fortojn ».
#000013
La rusiaj civitanoj, kiuj kontraŭas la militon submetiĝas al gravaj riskoj. Kiam ili surstratiĝas por postuli finon de la milito, ilia mesaĝo reprezentas tiel kontraston kun la Ŝtata propagando, ke ili tuj estas celitaj de la sekurecaj fortoj. Ili submetiĝas al gravaj monpunoj, administraciaj enkarcerigoj, punaj persekutoj, kiuj kondukas al nejustaj procesoj rapide plenumintaj en kelkaj minutoj, kaj arbitraj kondamnoj. Ili ankaŭ submetiĝas al perfortoj kaj torturoj. Aŭtentigitaj videoj montras, ke pacemaj manifestaciantoj estis perforte frapitaj de la polico per klaboj, elektrokutitaj per elektroŝokaj armiloj poste frapitaj, kuntrenitaj grunde kaj submetitaj al aliaj mistraktadoj.
#000014
« Se malgraŭ tiu teroro, oni plu povas vidi personojn, kiuj surstratiĝas malgraŭ miloj da arestoj, tio ja emfazas la foruzadon de la potenco, kaj la universalan bezonon de pli bona respekto de Homaj rajtoj kaj de fundamentaj liberecoj. »
#000015
La rusiaj aŭtoritatoj volas enŝovi timon en la loĝantaron. Silentigante la esprimon de ĉia kontraŭmilita opinio, la Kremlo volas ŝajnigi, ke la rezistado ne ekzistas. Sed ĝi ja ekzistas. La kontraŭmilita movado daŭras malgraŭ la adopto de drastaj striktigoj, kaj malgraŭ perforta polica respondo.
#000017
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000019
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000021